wickkiey/tamil-wikipedia-chunked huggingface dataset:
# ஓசோன் குறைபாடு

## ஓசோன் துளைக்கான பொது கொள்கைகள்

CFC ஓசோன் பாளத்திற்கு எவ்வளவு கேடு விளைவித்திருக்கிறது என்பது இன்னும் முழுமையாக அறியப்படவில்லை. இது இன்னும் சில ஆண்டுகளுக்கு தெரியவும் வராது. எனினும் காலம் ஓசோன் அளவு குறைவது பற்றி விவரிக்கப்பட்டுள்ளது.(மேலே)  
1976 ஆய்வு முடிவுக்கு பின்னர், U.S. நேஷனல் அகாடெமி ஆப் சயின்சஸ் ஓசோன் சிதைவு மேல் ஒரு விஞான பூர்வமான ஆதாரத்தை தந்தது. ஐக்கிய அமெரிக்க நாடுடன் சேர்ந்து கேனடா, ஸ்வீடன், நார்வே போன்ற ஒரு சில நாடுகள் ஸ்ப்ரே கேன்களிலிருந்து CFC க்களை முற்றிலுமாக அகற்றின.அந்த சமையத்தில் இது மிகவும் பெரிதாக பேசப்பட்டாலும், நாளடைவில் இந்த கொள்கையின் செயலாக்கத்தின் வீரியம் குறைந்தது.( ரீகன் ஆட்சி, ஹாலோகார்பன் தொழில் துறையிலிருந்து வந்த எதிர்ப்பு போன்ற அரசியல் சம்பந்தப்பட்ட காரணங்களால்). மேலும் வந்த சில ஆண்டுகளில் கண்டுபிடிக்கப்பட்ட உண்மைகள் முதலில் கண்டுபிடிக்கப்பட்டது பூதாகாரமாக உபயோகிக்கப்பட்டுள்ளது என்பதை தெளிவு படுத்தி இருக்கிறது.1978 ல் ஐக்கிய அமெரிக்க நாடுகள் சபிக் க்களை எரோசால் கேன்களிலிருந்து மிற்றிளுமாக அகற்றின.ஐரோப்பிய நாடுகள் இந்த திட்டத்தை செயலாக்காமல் நிராகரித்தன.CFC க்கள் தொடர்ந்து பிரிட்சுகளிலும் சர்கியூட் போர்ட்கள் சுத்தம் செய்வதிலும் பயன் படுத்தப்பட்டன.உலகம் முழுவதிலும், U.S. எரசால் தடைக்கு பின்னர் CFC தயாரிப்பு வீழ்ச்சி அடைந்தது. ஆயினும் 1986 ஆம் ஆண்டு இது 1976 ஆம் ஆண்டு அளவிற்கு திரும்பியது.1980 ஆம் ஆண்டில்துபொன் ஹாலோகார்பன் மீது நடத்திய தனது ஆய்வை மூடியது.  
மறுபடியும் 1983 ஆம் ஆண்டில் US அரசாங்கத்தின் எண்ணம் மாறத் துவங்கியது. இது ஐக்கிய அமெரிக்க நாடுகளின் சுற்றுப்புற சூழல் பாதுகாப்பு மையத்திலிருந்துஆண் எம். பர்போர்த் விலகி வில்லியம் ரகேல்ஷாஸ் ஆட்சி ஏற்றபோது நடந்தது.ரகேல்ஷாசும் அவரைத்தொடர்ந்த லீ தாமஸ் அவர்களும் EPA வை ஹாலகார்பன் பொருத்து உலகளாவிய நடவடிக்கைகளை எடுக்க முனைந்தனர்.1985 ஆம் ஆண்டில் ஓசோன் பாளத்தை பாதுகாக்க வியன்னா கன்வென்ஷனை இருபது நாடுகள் கையோப்பந்தம் இட்டனர்.அதே ஆண்டு அண்டார்க்டிகாவில் ஓசோன் துளை இருப்பதாக அறிவிக்கப்பட்டது. இது மக்கள் பார்வையை தன பால் ஈர்த்தது.1987 ஆம் ஆண்டில் 43 நாடுகள் மாண்ட்ரியல் பிரோடோகாலை கையொப்பம் இட்டன. இந்த சமயத்தில் ஹாலோகார்பன் தொழில் துறை தனது ஆர்வத்தை CFC தயாரிப்பை குறைப்பதில் திருப்பியது.இதன் காரணம் " ஜூன் 30, 1980 ஆம் வருடம், Dr. முஸ்தபா டோல்பாவால் (UN சுற்றுப்புற சூழல் பிரோக்ராமின் முன்னால் தலைவர்) தி நியூ சயிண்டிச்டில்,'...1987 ஆம் ஆண்டில் இரசாயன தொழில் துறை மாண்டிரியால் பிரோடோகாலை ஆதரித்ததற்கு காரணமாக இருந்த CFC க்கள் ஒழிப்புக்கான நடவடிக்கைகள், தற்போது பேடண்டுகளால் பாதுகாக்கப்படவில்லை.இது நிறுவனகளை மேலும் இலாபம் தரக்கூடிய சேர்மின்களை தயாரிக்க செய்தது.'" என்று கூறுகிறார்.  
ரிசார்ட் பெனேடிக் எழுதிய *ஓசோன் டிப்லோமேசி* (ஹார்வர்ட் பல்கலைக்கழக அச்சகம், 1991) மாண்டிரியால் பிரோடோகாளில் நடந்த விவாத செய்முறை பற்றிய தெளிவான விரிவுரையை அளிக்கிறது.
பெயில்கீ மற்றும் பேட்சில் CFC க்களால் உண்டாகும் ஓசோன் சிதைவைப் பற்றிய அறிவியலுக்கு ஆரம்பகால US அரசாங்கத்தின் பதில்கள்.
# ஓசோன் குறைபாடு

## ஆய்வின் வரலாறு

அடிப்படையான இயற்பியல் மற்றும் இரசாயனவியல் செயல்முறைகள் கொண்டு ஓசோன் பாளம், புவியின் அடுக்கு மணடலத்தில் உருவாகின்றது என்பதை 1930 இல் கண்டறிந்தவர்,சிட்னீ சாப்மேன்.இது ஓசோன் உயிரியம் சுழல் கட்டுரையில் விவரிக்கப்பட்டுள்ளது— குறைந்த அலை நீளம் கொண்ட UV கதிர்வீச்சு உயிரியம் (O<sub>2</sub>) கூறுகளை இரண்டு உயிரியம் அணுக்களாக பிரிக்கின்றது. இது மற்றொரு உயிரியம் அனுவுடன் சேர்ந்து ஓசோனாக மாறுகிறது.உயிரியம் அணுவும் ஓசோன் மூலக்கூறும் மறுபடியும் இரண்டு உயிரியம் மூலக்கூறுகளை உண்டாக்க சேரும்போது, ஓசோன் அகற்றப்படுகிறது. O + O<sub>3</sub> → 2O<sub>2</sub>. 1950 களில், டேவிட் பேட்ஸ் மற்றும் மார்செல் நிகொலேட் ஹயிட்ராக்சில்(OH) மற்றும் நைட்ரிக் ஆக்சைட்(NO) ப்ரீ ராடிகல்கள் பற்றி புதிய ஆதாரத்தை காட்டினர். இவை ஓசோன் அளவை குறைக்க வினை வேக இயக்கிகளாக செயல் படக்கூடும் என்று எடுத்துக்காட்டியுள்ளனர்.இந்த பிரீ ராடிகல்கள் அடுக்கு மண்டலத்தில் இருந்ததால், இவற்றின் இருப்பு இயற்கையானது என்று கருதப்பட்டது– இவை இல்லாத நிலையில் ஓசோன் பாலம் தற்போது உள்ளதை விட இரண்டு மடங்கு மொத்தமாக இருக்கும்.  
1970 இல் பேராசிரியர் பால் குருட்சென், புவியின் மேற்பரப்பில் இருக்கும் *நயிற்றஸ்* ஆக்சைடின் (N<sub>2</sub>O) வெளிப்பாடு அடுக்கு மண்டலத்தில் இருக்கும் *நயிற்றிக்* ஆக்சைடை (NO) பாதிக்கிறது. நைட்ரஸ் ஆக்சைட் நமாநிளிருக்கும் பாக்டீரியாவால் உருவாகும் நீண்ட ஆயுளை கொண்ட ஒரு வளியாகும்.. நைட்ரஸ் ஆக்சைட் அடுக்கு மண்டலத்தை அடைவதற்கான நீண்ட ஆயுளை கொண்டுள்ளது என்று குருட்சென் கூறுகிறார். அண்டு அது NO வாக மாற்றப்படுகிறது. குருட்சென் அடுக்கு மண்டலத்தில் இருக்கும் நைட்ரஸ் ஆக்சைட் பூமியில் அதிக அளவில் செயற்கை உறங்களை பயன்படுத்துவதால் தான் என்றும் கூறுகிறார்.மனிதன் மேற்கொள்ளும் செயலினால் அடுக்கு மண்டல ஓசோன் பாளம் பாதிக்கப்படுகிறது.அடுத்த ஆண்டில் , குருட்சென் மற்றும் ஹரோல்ட் ஜான்ஸ்டன் தனித்தனியே நடத்திய ஆய்வுகளில்,சூபர்சொனிக் விமானங்களில் இருந்து வெளிவரும் NO வும் அடுக்கு மண்டல அடித்தளத்தில் இருக்கும் ஓசோன் பாலத்தை சிதைக்கிறது என்று கண்டறிந்துள்ளனர்.
# ஓசோன் குறைபாடு

## ஓசோன் சிதைவு மற்றும் புவி சூடாகுதல்

### ஓசோன் துளையின் முதல் கண்டுபிடிப்பு

G.M.B. டாப்சன் (எக்ச்ப்லோரிங் தி அட்மொச்பியர், 2 ஆம் பதிப்பு, ஆக்ச்போர்து, 1968) ஹாலே பேவில் வசந்த கால ஓசோன் அளவை கண்காணித்த போது அது ~320 DU ஆகா இருந்தது.இது 150 DU அளவு வசந்த கால அளவுடன் குறைந்து இருந்தது.ஆர்க்ட்கில் ~450 DU ஆக இருந்தது.இவை தட்ப வெப்ப நிலை மதிப்பில் ஓசோன் துளைகள் ஏற்படுவதுக்கு முன்னர் இருந்த மதிப்பீடுகள்.டாப்சன் ஓசோன் துளையை கணக்கிடும் *அடித்தளமாக* கருதுகிறார்: ஆனால் ஓசோன் துளைகள் மதிப்பீடுகள் 150–100 DU தொடர்ச்சியில் இருக்கின்றன.  
ஆர்க்டிக் மற்றும் அண்டார்க்டிக் இடையே இருக்கும் முரண்பாடுகள் நேரத்தை பொருத்தது என்று டாப்சன் கூறுகிறார்: ஆர்க்டிக் வசந்த காலம் பொழுது, ஓசோன் அளவுகள் எந்த தடையும் இன்றி ஏறுகின்றன.இது ஏப்ரல் மாதத்தில் உச்சத்தை அடைகிறது. ஆனால், அண்டார்க்டிக்கில் வசந்த காலம் பொழுது அதே நிலையிலும் நவம்பெர் மாதத்தில் திடீர் எழுச்சியையும் காண்பிக்கின்றன.இது திடீர் என்று துருவ சுழர்ச்சி போது மாறுகிறது.  
அண்டார்க்டிக் ஓசோன் துளையில் காணப்படும் நடத்தை முற்றிலுமாக வேறுபட்டது.அது ஒரே நிலையில் இல்லாமல் வசந்த கால ஓசோன் அளவு திடீரென்று பனிகால அளவைவிட குறைகின்றன. இது 50% ஆக கூட இருக்கின்றன. திரும்ப அவை சரசாரி நிலைக்கு திரும்ப டிசம்பர் வரை ஆகிறது.
இந்த கோட்பாடுகள் மட்டும் சரியானவையாக இருந்தால் ஓசோன் துளை CFC மூலங்களுக்கு மேல் இருக்கும். CFC கள் அடிவெளி மண்டலத்திலும் அடுக்கு மண்டலத்திலும் நன்கு கலந்துள்ளன.அண்டார்க்டிகா மீது நிறைய ஓசோன் துளைகள் தோன்றுவதுக்கு காரணம் CFC கள் அல்ல. துருவ பகுதிகளின் மீது இருக்கும் அடுக்கு மண்டலத்தில் இருக்கும் மேகங்கள் தான் காரணம். த்முருன்பாடுடைய பல கண்டுபிடிப்புகள் உலங்கமேங்கும் பல தெளிவான அபாயகரமான ஓசோன் துளைகளை எடுத்துக்காட்டியுள்ளன.  
ஓசோன் துளை என்பது ஓசோன் பாள்ளத்தின் மீது இருக்கும் துளையாகும். ஓசோன் துளைகள் உருவாகும் போது அடுக்கு மண்டலத்தில் இருக்கும் அணித்து ஒசோனும் அழிந்து போகின்றது.அடுக்கு மண்டலத்தின் மேல் பகுதி மிக குறைவாகவே பாதிக்கப் படுகின்றது. ஆனால் கண்டத்தின் மீது இருக்கும் ஓசோனின் அளவு 50 சதவிகிதம் அல்லது அதற்கும் மேலாக குறைகின்றது.இந்த ஓசோன் துளை பாலத்தை முழுவதுமாக துளைக்காது. அதே சமயம், அது ஒரே மாதிரியாக பாளத்தை மெலிதும் படுத்து.இது ஒரு துளை என்று கூறினால், இது பூமியில் இருக்கும் துளை போன்றது, இது ஒரு பள்ளம். கண்ணாடியில் இருக்கும் துளை போல் அல்ல.
# ஓசோன் குறைபாடு

## உலக ஓசோன் தினம்

1987 இல் மாண்டிரியால் பிரோடோகால் கையொப்பம் செய்த பின்னர் அதனை நினைவு கூறும் வகையில்ஐக்கிய நாடுகள் அவை பொது கூட்டம் செப்டம்பர் பதினாறாம் நாளை "உலக ஓசோன் தினமாக" கொண்டாட 1994 ஆம் ஆண்டு வாக்களித்தது.
# ஓசோன் குறைபாடு

## ஓசோன் படை

ஓசோன் படையானது படைமண்டலத்தில் உள்ள பகுதியாகும். இப்பகுதி புவியின் வளிமண்டலத்தின் அதிகளவான பகுதியை (90%) உள்ளடக்கி உள்ளது. இப்பகுதி புவியின் மேற்பரப்பில் இருந்து 10-25 மைல் (15-40 கிமீ) உயரத்தில் அமைந்துள்ளது. இப்படையானது சூரியனில் இருந்து வீசப்படும் புற ஊதாக்கதிர்களிடமிருந்து (UV) பாதுகாப்பு கவசமாக செயற்படுகின்றது.  
ஓசோன் ஒட்சிசனின் விசேடமான ஒரு வடிவமாக உள்ளது. மூன்று ஒட்சிசன் அணுக்களினால் உருவாக்கப்பட்டுள்ளது. சாதாரண இரு அணுக்களினை கொண்ட ஒட்சிசனை விட விசேட அமைப்பினை கொண்டது. ஓசோன் ஆனது படை மண்டலத்தின் தாழ்பகுதியில் ஒட்சிசன், மற்றும் உயர் ஆற்றல் வாய்ந்த சூரியனில் இருந்து வெளியேற்றப்படும் கதிர்வீசலின் மூலமும் உற்பத்தியாகின்றது. படை மண்டல ஓசோன் படையானது புவிக்கு நன்மை பயப்பிக்கும் விதத்தில் செயற்படுகின்றது. புறஊதாக்கதிர் வீசலினை புவியின் மேற்பரப்பை அடையாவண்ணம் தடுக்கின்றது. அறிவியலாளர்கள் 1920 இல் ஓசோன் படையினை கண்டுபிடித்த காலத்தில் இருந்து அதன் இயற்கை அமைப்பு மற்றும் தொழிற்பாடுகள் தொடர்பாக ஆராய்ச்சியில் ஈடுபட்டு வருகின்றனா. 1974 இல் வேதியியலாளர்கள் சேர்வூட் ரொலன்ட் மற்றும் மரியா மொலினா என்போர் மனித செயற்பாடுகளின் மூலம் வளிமண்டலத்திற்கு வெளியிடப்படும் பொருட்களினால் ஓசோன் படைக்கு அச்சுறுத்தல் ஏற்பட்டுள்ளதாகக் கண்டுபிடித்துள்ளனர். இதனால் பல்வேறுபட்ட எதிர்விளைவுகள் ஏற்படுவதுடன் அதனை தடுப்பதற்கான சட்டதிட்டங்களையும் மேற்கொண்டு வருகின்றனர். அதேவேளை ஓசோன் படை தேய்விற்கு காரணமான பொருட்களை வெளியிடாமல் இருப்பதற்கான பொறுப்பான நடவடிக்கைகளை மேற்கொள்ளவேண்டிய கடமை உலகிலுள்ள அனைத்து மக்களையும் சார்ந்துள்ளது.
# ஓசோன் குறைபாடு

## ஓசோன் தேய்விற்கான காரணங்கள்

ஓசோன் தேய்விற்கு ஓசோனை தேய்வடைய செய்யக்கூடிய பொருட்களை வெளியிடுதலே (*Ozone Depleting Substances*) காரணங்களாக உள்ளன. இப்பொருட்கள் பிரதானமாக மனித உருவாக்கங்களாகவே உள்ளதுடன் இதற்கு காரணமாக குறிப்பிட்டு காட்டக்கூடிய இயற்கை மூலகங்கள் எதுவும் கண்டுபிடிக்கப்படவில்லை. இவ்வாறான ஊறுவிளைவிக்கும் பொருட்கள் கைத்தொழில் விவசாய நடவடிக்கைகள் மூலம் உருவாக்கப்படுகின்றது அல்லது பயன்படுத்தப்படுகின்றது. குறிப்பாக குளோரோ புளோரோ காபன் (CFC, *Chloro floro Carban*), கார்பன் தெட்ராகுளோரைட் (*Carban Thetrachlorite*), ஐதரோ குளோரோ புளோரோ கார்பன் (HCFC) மற்றும் மெதில் புரோமைட் (*Methil Bromite*) போன்றவை பிரதானமாக ஓசோன் தேய்விற்குக் காரணமாக உள்ளன. இவ்வூறு விளைவிக்கும் காரணிகள் மேல் வளிமண்டலத்தினை அண்மித்தவுடன் சக்தி வாய்ந்த அவற்றின் அணுக்களினை பகுதி பகுதியாக பிரித்துவிடுகின்றது. அப்பொருட்களை உருவாக்கியுள்ள அணுக்கள் அனைத்தும் விடுவிக்கப்படுகின்றன. உதாரணமாக குளோரீன் மற்றும் புரோமின் அணுக்களை குறிப்பிடலாம். இவ்வாறு விடுவிக்கப்பட்ட அணுக்கள் தமக்கு சேதம் விளைவிக்காது பிற பொருட்களை சேதமடைய செய்யும் செயற்பாட்டினூடாக ஓசோன் படை தேய்வினை துரிதப்படுத்துகின்றது. ஒவ்வொரு அணுவும் வளிமண்டலத்தில் இருந்து அகற்றப்படுவதற்கு முன்பதாக ஆயிரக்கணக்கான ஓசோன் மூலகங்களை அழிக்கக்கூடிய திறன்வாய்ந்தனவாக காணப்படுகின்றன. குளோரின் மற்றும் புரோமின் அணுக்களின் ஒன்றுகூடலானது மேல்வளிமண்டலத்தில் ஓசோன் அழிவு செயற்பாட்டினை துரிதப்படுத்தியதன் விளைவாக சிறப்பாக முனைவுப்பகுதிகளில் ஓசோனின் அளவினை தாழ்நிலைக்கு இட்டுச்சென்றுள்ளது. 1980 இல் பாரதூரமாக ஓசோனின் அழிவிற்கு ஹலோகனின் அழிக்கக்கூடிய நடவடிக்கைகள் காரணமாக இருப்பதாக கண்டுபிடிக்கப்பட்டுள்ளதுடன் அதனையே ஓசோன் துவாரம் (Ozone hole) எனவும் அடையாளப்படுத்தியுள்ளனர்.
# ஓசோன் குறைபாடு

## ஓசோன் படைத் தேய்வினால் மனித சுகாதாரம் மற்றும் சூழல் மீது ஏற்படுகின்ற விளைவுகள்

ஓசோன் படையானது புவிக்கும் அதன் உயிரியல் முறைமைக்கும் பாதுகாப்பு கவசமாக செயற்படுகின்றது. இப்படையானது சூரியனில் இருந்து வருகின்ற புற ஊதாக்கதிர்வீசலினை உறிந்துக்கொள்வதுடன் புவியின் மேற்பரப்பினை அடையும் அளவினையும் குறைக்கின்றது. ஓசோன் படையின் மட்டம் குறைவடைவதனால் UV அளவு அதிகரிப்பதுடன் மனித சுகாதாரம் மற்றும் சூழலுக்கு தீங்கு தரும் விளைவுகளை ஏற்படுத்துகின்றது. ஆராய்வுகளின் படி UV-B கதிர்வீசலுக்கும் தோல் புற்றுநோய்க்கும் இடையில் திடமானதொரு உறவு நிகழ்வதாக கூறப்படுகின்றது. UV-B கதிர்வீசலினால் கண் நோய்கள் ஏற்படக்கூடிய சாத்தியக் கூறானது உயர்ந்த அளவில் காணப்படுகின்றது. UV-B தரை மேற்பரப்பை அடைவதுடன் அதனை உட்சுவாசிக்கும் போது நச்சுவாக மாறி சுவாசத்தொகுதி பிரச்சினைகளையும் உருவாக்குகின்றது. உயர் புறஊதாக்கதிர் மட்டமானது சில உயிர் வாழ் நுண்ணியிர்களின் வாழ்வை பாதிக்கின்றது. உதாரணமாக Cyanobacteria) நுண்ணுயிர்களானது பல தாவரங்களின் நைதரசன் நிலைநாட்டுகை செயற்பாட்டில் பிரதானதொரு பங்கினை வகிக்கின்றன. தாவரங்கள் UV கதிர்வீசலுக்கு இலகுவில் பாதிப்படைகின்றன. UV கதிர்வீசல் தாவர வளர்ச்சியினை பாதிக்கின்ற படியினால் தாழ்மட்ட விவசாய உற்பத்திக்கு ஏதுவாகின்றது. இதன் காரணமாக பிளான்தன்களும் பாதிப்படைகின்றன. அதேவேளை பிளான்தன்கள் உணவு வலையின் முதல்நிலை உற்பத்தியாக்கிகளின் ஜீவாதாரமானவையாகும். சமுத்திரத்தின் பிளான்தன்களின் அளவ குறைவடைதலானது மீன்களின் அளவு குறைவடைவதற்கு வழிவகுக்கின்றது.(சமுத்திர உயிர் சூழலியல் செயற்பாட்டின் உணவூ சங்கிலி முறைமையினுடாக).
# ஓசோன் குறைபாடு

## ஓசோன் படை தேய்வினை தடுப்பதற்காக பூகோள ரீதியாக எடுக்க வேண்டிய நடவடிக்கைகள்

ஓசோன் படை தேய்வினை தடுப்பதும் ஓசோன் படையை பாதுகாப்பதும் பூமியின் எதிர்கால சந்ததியினரின் வாழ்க்கையை நிலைநாட்டுவதற்கு எடுக்கவேண்டிய முக்கிய விடயமாகும். குளிர்சாதன பெட்டிகள், குளிரூட்டிகள் போன்றவற்றின் பாவனையானது ஓசோன் தேய்வு பொருட்களான குளோரோ புளோரோ காபன், ஐதரோ குளோரோ புளோரோ காபன் போன்றவற்றினை வெளியிடுவதுடன் புவியின் நிலையான வாழ்க்கைக்கு பொறுப்பான சூழலுக்கு அபாயத்தினையூம் விளைவிக்கின்றது. உலக மக்கள் ஓசோன் படை தேய்வினை தடுப்பதற்கான நடவடிக்கைகளை எடுக்காவிடில் எமது எதிர்கால சந்ததிகள் அதன் எதிர் விளைவினை சந்திக்க வேண்டி ஏற்படும். இவ் ஓசோன் தேய்வானது அதற்கு சேதம் விளைவிக்கும் பொருட்கள் வெளியேற்றப்படும் (ODS) பிரதேசத்திற்கோ அல்லது குறிப்பிட்ட தேசத்திற்கோ மட்டும் தாக்கத்தினை ஏற்படுத்துவதில்லை. உலகின் முழு சனத்தொகையுமே அதன் தாக்கத்திற்கு முகம் கொடுக்க வேண்டி ஏற்பட்டுள்ளது.
# ஓசோன் குறைபாடு

## ஓசோன் படை தேய்வினை நோக்கிய பன்னாட்டு பிரயத்தனம்

விஞ்ஞானிகளின் அறிவுறுத்தலின் பின்பு உலகின் அனைத்து சமூகங்களும் இணைந்து 1985 இல் ஓசோன் படையினை பாதுகாப்பதற்காக வியன்னா மகாநாட்டினை உருவாக்கின. இச்சான்றுகள் உறுதிப்படுத்தப்பட்ட காலகட்டத்தில் அதாவது 1987 இல் மொன்றியல் சாசனம் ஓசோன் தேய்வுப்பொருட்களை வெளியிடுவதனை தடுப்பது தொடர்பாக உருவாக்கப்பட்டது. CFC, HCFC மற்றும் ஏனைய தேய்விற்கு பொருப்பான பொருட்களை வெளியிடாது சூழல்-நட்பான ஓசோனுக்கு பாதிப்பினை ஏற்படுத்தாத மாற்றுப்பொருட்களை பயன்படுத்துமாறு வலியூறுத்தப்பட்டது.  
பிரதான கடமைகள்
- ODS பொருட்களை உற்பத்தி செய்வது நுகர்வது ஆகியவற்றினை கட்டுப்படுத்துதல்.
- ODS இன் சர்வதேச வர்த்தகத்தினை கட்டுப்படுத்தல்.
- ODS இன் வருடாந்த உற்பத்தி தரவுகளைப் பேணல். அபிவிருத்தியடைந்த நாடுகள் பல்பக்க நிதியூதவியினை அபிவிருத்தி அடைந்து வரும் நாடுகளுக்கு வழங்கி மாற்று தொழினுட்பங்களை ODSவெளியேற்றத்திற்கு பயன்படுத்த கோரியதில் சிறந்த பலன்கள் ஏற்பட்டுள்ளன. 192 நாடுகள் இதில் கையெழுத்திட்டு கொள்கை உருவாக்கியுள்ளதுடன் அதற்கான நிதிசம்பந்தமான விடயங்களுக்கு வாக்கெடுப்பின் மூலம் தெரிவுசெய்யப்பட்ட 7 அங்கத்தவர்கள் (அபிவிருத்தியடைந்த அபிவிருத்தியடைந்து வரும் நாடுகளில் இருந்து) பொறுப்பு வகிப்பர்.
- அடிப்படையில் இச்சட்டம் ODS பொருட்களை மையமாக வைத்து உருவாக்கப்பட்டது.
- 1992 இல் லண்டன் சட்டம் அதிகப்படியாக ஓசோனை சேதப்படுத்தும் பொருட்களை வெளியிடும் அபிவிருத்தி அடைந்த நாடுகள் தொடர்பானதாக இருந்தது.
- 1996 இல் இச்சட்டம் விரைவுப்படுத்தப்பட்டது.
• 1995ல் வியன்னா, 1997ல் மொன்றியல் 1999ல் பீஜிங் ஆகிய நாடுகளில் கொண்டுவரப்பட்டது.
# ஓசோன் குறைபாடு

## ஓசோன் படை தேய்வினை குறைப்பதற்கான பாதுகாப்பு நடவடிக்கைகள்

மானிடகாரணிகள் (Anthropogenic) மூலம் வெளிவிடப்படும் பொருட்கள் ஓசோனின் உற்பத்தியை விட அழிவை துரிதப்படுத்துவதனால் இயற்கை சமநிலை குலைகின்றது. மொன்றியல் சாசனத்தன் மூலம் ஓசோனின் மீள் உற்பத்தி நடவடிக்கையினை ஊக்குவிக்கும் தொழிற்பாடுகள் செயற்படுத்தப்படுகின்றன. கைத்தொழில் குழுக்கள் (CFC மற்றும் ODS பாவனையாளர்கள்) சூழல்-நட்பு முறையிலான பாதுகாக்கப்பட்ட மாற்று முறைமைகளை கையாள முனைந்து வருகின்றன. தொழில்நுட்பத்தினூடாக மாற்று திட்டங்களை அபிவிருத்தியடைந்து வரும் நாடுகளும் அமுல்படுத்துவதனை ஊக்குவித்து வருகின்றன .மொன்றியல் சாசனமானது வழக்கத்தை மாற்றி புதுமையை புகுத்தும் விடயங்களையும் தொழில்நுட்பத்தினூடாக அவற்றின் வியாபித்தலினையும் சட்ட ரீதியான மற்றும் நிறுவனரீதியான தடைகளை அகற்றுதலையும் செய்து வருகின்றது.  
உலகரீதியாக நகரும் குளிரூட்டிகள் (*Mobile Airconditioner*) சூழல்-நட்பு தொடர்பான நுட்பங்களுக்கு மாற்றப்பட்டு ஓசோன் படையினை பாதுகாப்பதுடன் அதேவேளை ODS பொருட்களினால் ஏற்படக்கூடிய காலநிலை மாற்றங்களும் குறைக்கப்படுகின்றது. (ODS, *Ozone Depleting Substances*) 1970 காலகட்டங்களில் காணப்பட்ட பாதுகாக்கப்பட்ட ஓசோன் முறைமையினை மொன்றியல் சாசனம் அறிமுகப்படுத்தப்பட்டதன் காரணமாக இன்னும் 5-6 தசாப்தங்களில் எதிர்பார்க்கலாம் என வளிமண்டல கணினி மாதிரிகள் காட்டிநிற்கின்றன.
# ஓசோன் குறைபாடு

## மாற்றுத் தொழில்நுட்பங்கள்

வெற்றிகரமானதொரு மாற்று தொழில்நுட்பத்தினை அறிமுகப்படுத்தி ழுனுளு இனை வெளியேற்றி ஏனைய உலக சூழலியல் சவால்களை எதிர்நோக்க வேண்டி இருக்கின்றது. ODS ஆனது பாரிய அளவில் கைத்தொழில் நடவடிக்கைகளினால் உருவாக்கப்படுகின்றன. குறிப்பாக குளிரூட்டிகள் குளிர்சாதன பொருட்கள் போர் நடவடிக்கைகள் கரைசல்கள் விவசாயம் விண்துகல்கள் மற்றும் ஆயிரக்கணக்கான பல்வேறுபட்ட கைத்தொழில் நடவடிக்கைகள் மூலம் உருவாக்கப்படுகின்றன. எனவே பாரிய கைத்தொழில் நிறுவனங்கள் புதிய ஓசோன் - நட்பான தொழில்நுட்பங்களை புகுத்துவதற்கு தேவையான வளங்களை பெற்றுள்ளன பெற்றவருகின்றன. ஆனால் சிறிய கைத்தொழில் நிறுவனங்கள் தொழில்நுட்பங்கள் மற்றும் அவற்றை பெற்றுக்கொள்ளுதல் தொடர்பான அறிவினை வேண்டி நிற்கின்றன. ஆனது ODS வாயுவின் குறிப்பிடத்தக்க உற்பத்தி மற்றும் நுகர்வினை குறைப்பதற்கு ஏதுவாக அமைந்துள்ளது. தேசிய ரீதியாக மீள் சுழற்சி மற்றும் மீள் பாதுகாப்பு நடவடிக்கைகளை அமுல்படுத்துவதன் மூலம் ODS இன் உற்பத்தியினை குறைக்க கூடியதாக உள்ளது.
# ஓசோன் குறைபாடு

## இரட்டை அனுகூலங்கள்

மொன்றியல் சாசனத்தின் மூலம் உருவாக்கப்பட்ட கொள்கைகளின் அமுலாக்கங்களானது ODS வளிமண்டலத்திற்கு ஏற்படுத்தும் கேடுகளை குறைப்பதுடன் குறிப்பிடத்தக்களவில் காலநிலை மாற்றங்களை கட்டுப்படுத்துவதற்கும் காரணமாக அமைந்துள்ளது. மொன்றியல் சாசனம் காலநிலை மீதான தாக்கங்களை குறைப்பதற்கு புதிய உபாய முறைகளை அபிவிருத்தி செய்ய ஊக்குவிக்கின்றது. மற்றும் பைங்குடில் வாயுக்களின் (GHG, *Green House Gases*) உற்பத்தியை குறைக்கவும் உதவுகின்றது. பல ஓசோன் தேய்வுப் பொருட்களை GH வாயுக்கள் கொண்டுள்ளன. மொன்றியல் பிரகடனமானது அபிவிருத்தியடைந்த அபிவிருத்தியடைந்துவரும் நாடுகளுக்கு ODS பொருட்களின் பாவனையை குறைக்கவும் மற்றும் ஓசோன் தேய்வினை தாழ்நிலையில் வைத்திருக்கவும் பூகோள வெப்பமடைதலினை (*Global Warming*) தாழ்நிலையில் வைத்திருக்கவும் ஊக்குவிக்கின்றது.
# ஓசோன் குறைபாடு

## பூகோள ரீதியான சவால்களை சந்திப்பதற்காக இலங்கை கொண்டுள்ள பிரயத்தனங்கள

இலங்கை CFC அல்லது ODS இனை அடிப்படையாக வைத்த உபகரணங்களையோ உற்பத்தி செய்யவில்லை. எவ்வாறிருப்பினும் அபிவிருத்தியடைந்து வரும் மற்றும் மொன்றியல் பிரகடனத்தில் கைச்சாத்திட்ட நாடு என்ற ரீதியில் சாசனத்தில் உள்ள இலக்குகளுக்கு கட்டுப்பட்டிருத்தல் வேண்டி உள்ளது. குளிர்சாதன தொழிற்சாலைகள் ODS இனை அடிப்படையாகக் கொண்டு அமைக்கப்பட்டவை) ODS தொழில்நுட்பத்திற்கு மாற்றுவதனை பல்பக்க நிதிவசதிகளின் உதவியுடன் செய்துவருகின்றது. சூழல்-நட்பான தொழில்நுட்பங்கள் நாட்டிற்கு பல்வேறு வழிகளில் நன்மை பயப்பித்துள்ளன. தேசிய ரீதியாக இது தொடர்பான சட்ட அமுலாக்கங்கள் தேசிய ஓசோன் அமைப்பினால் (National Ozone Unit) செயற்படுத்தப்படுகின்றது. NOU ஆனது ஜனவரி 2008 இல் ODS இன் இறக்குமதியை தடை செய்தது மிகப்பெரிய சாதனையாக உள்ளது. இலங்கை அனைத்துலகரீதியாக ஏற்றுக்கொள்ளப்பட்ட குறியீட்டு முறைமை(Coding) Harmonized System (H.S Code) ஒன்றினை ODS பொருட்களின் இறக்குமதியினை கண்காணிப்பதற்கு அறிமுகப்படுத்தியுள்ளது. NOU ஓசோன் தேய்வுப் பொருட்கள் தொடர்பான தரவுகளையும் கையாண்டு வருகின்றது.  
ஏதாவது ஒரு நாட்டின் அபிவிருத்தியினை துரிதப்படுத்துவதற்கு தொழில்நுட்பமானது அத்தியாவசியமான கருவியாக செயற்பட்டுவருகின்றது. அபிவிருத்தியடைந்துவரும் நாடாக இலங்கை இருப்பதனால் அதன் நிலையான அபிவிருத்தியினை சூழல் பாதுகாப்புடன் கூடிய பொருளாதார அபிவிருத்தியினூடாக பெற்றுக்கொள்ள வேண்டியுள்ளது. கைத்தொழில் அபிவிருத்தியினை மொன்றியல் சாசனத்தின் மூலம் அறிமுகப்படுத்தப்பட்ட மாற்றியமைப்பு செய்கைக்குட்பட்ட தொழில் நுட்பங்களினூடாக சாதிக்ககூடியதாக உள்ளது. பல அரசாங்கங்கள் ODS இனை அடிப்படையாகக் கொண்ட பொருட்களை தடைசெய்ததுடன் பாரியளவில் சூழல்-நட்பு தொழில்நுட்பங்களை புகுத்தியுள்ளன. அபிவிருத்தியடைந்து வரும் நாடுகளுக்கு மொன்றியல் சாசனத்தினூடாக நிதி உதவியை அளிப்பதானது உற்பத்தியை அதிகரிப்பதுடன் வேலைவாய்ப்புக்களையும் அதிகரித்துள்ளது. இவை அபிவிருத்தியடைந்து வரும் நாடுகளினை கட்டியெழுப்புவதற்கு தேவையான சக்தியினை வழங்கிவருகின்றது.
# பார்பரா மோரி

**பார்பரா மோரி ஓச்சோவா** (Bárbara Mori Ochoa (பிறப்பு 2 பிப்ரவரி 1978) உருகுவேயில் பிறந்த மெக்சிகன் நடிகை, வடிவழகி, தயாரிப்பாளர், எழுத்தாளர் ஆவார். அனைத்துக் காலத்திற்குமான சிறந்த தொலைக்காட்சித் தொடர்களில் ஒன்றான 2004 ஆம் ஆண்டு வெளியான ரூபி தொடரில் நடித்ததற்காக இவர் பரவலாக அறியப்படுகிறார். 2005 முதல், *மை பிரதர்ஸ் வைஃப்* (2005) *வயலான்செலோ* (2008) கில்லர்மோ டெல் டோரோ தயாரித்த *இன்சிக்னிபிகண்ட் திங்ஸ், கைட்ஸ் (2010) கான்டின்ஃப்ளாஸ் (2014), ட்ரென்டோனா, சோல்டெரா ஒய் ஃபாண்டாஸ்டிகா (2016)* போன்ற பல ஹாலிவுட் , பாலிவுட் படங்களில் முன்னணிக் கதாபாத்திரத்தில் நடித்தார்.  
மோரி 1992- ஆம் ஆண்டில் தனது 14- ஆம் வயதில் ஒரு வடிவழகியாகத் தனது தொழில் வாழ்க்கையைத் தொடங்கினார், பின்னர், 1997-ஆம் ஆண்டில் *சுமாஷ் டிவி-ஹிட் மிராடா டி முஜரில் டிவி அஸ்டெக்காவுடன்* இணைந்து நடித்தபோது இவர் ஒரு நடிகையானார், பின்னர், *அசுல் டெக்கீலா* (1998) என்ற தொலைக்காட்சித் தொடரில் நடித்தார். எல்லா காலத்திற்குமான மிக அழகான மெக்சிகன் நடிகைகளில் ஒருவராக இவர் பல பட்டியல்களில் இடம்பெற்றுளார்.
# பார்பரா மோரி

## வாழ்க்கை மற்றும் தொழில்

மோரி உருகுவேயில் பிறந்தார். இவரது தந்தைவழி தாத்தா சப்பானியராவார் . இவரது தாயார் லெபனான் வம்சாவளியைச் சேர்ந்தவர். இவருக்கு நடிகை கென்யா மோரி மற்றும் கின்டாரோ மோரி என்ற இரண்டு உடன்பிறப்புகள் உள்ளனர். மோரி தனது ஆரம்ப குழந்தைப் பருவத்தின் போது மெக்சிகோவிலும் உருகுவேவிலும் வாழ்ந்தார், இறுதியாக தனது பன்னிரண்டாவது வயதில் மெக்சிகோ நகரில் குடியேறினார்.
# பார்பரா மோரி

## வாழ்க்கை மற்றும் தொழில்

### துவக்க காலங்களில் (1992-1997)

ஒரு நாள், தனது பதினான்காவது வயதில் பணிப்பெண்ணாக பணிபுரிந்தபோது, ஆடை வடிவமைப்பாளர் மார்கோஸ் டோலிடோ இவரை ஒரு வடிவகியாகப் பணியாற்ற அழைத்தார். தனது பதினேழாவது வயதில் தனது உறவினர்களுடன் வாழச் சென்றார். பத்தொன்பதாம் வயதில், நடிகர் செர்ஜியோ மேயரைச் சந்தித்தார். இவர்களுக்கு 1998 இல் செர்ஜியோ எனும் ஆண் குழந்தை பிறந்தது. இருப்பினும், இவர்கள் திருமணம் செய்து கொள்ளவில்லை.
# பார்பரா மோரி

## வாழ்க்கை மற்றும் தொழில்

### வணிக ரீதியான வெற்றி (1998-2003)

1998 ஆம் ஆண்டில், மோரி முன்னணிக் கதாப்பாத்திரத்தினை *அசுல் டெக்கீலா* என்ற தொடரில் மாரிசியோ ஓச்மானுடன் இணைந்து நடித்தார். ஓர் ஆண்டு கழித்து, பெருவியன் நடிகர் கிறிஸ்டியன் மேயருடன் மியாமியில் மீ மூரோ போர் டி என்ற தொடரைப் படமாக்கினார். பின்னர், *டெலிமண்டோ டெலீனோவெலா அமோர் டெஸ்கராடோ* உட்பட பல்வேறு தொலைக்காட்சித் தொடர்களில் நடித்தார்.
# பார்பரா மோரி

## தனிப்பட்ட வாழ்க்கை

1996 ஆம் ஆண்டில், நடிகர் செர்ஜியோ மேயருடன் வாழத் தொடங்கினார், இவர்களுக்கு 1998 இல் செர்ஜியோ மேயர் மோரி என்ற மகன் பிறந்தார். சிறிது காலத்திற்குப் பிறகு இந்த இணை பிரிந்தது. 2016 ஆம் ஆண்டில் இவர் நடிகை ஸ்டீபனி சிக்மேனின் சகோதரர் அடிப்பந்தாட்ட வீரர் கென்னத் ரே சிக்மேனை மணந்தார். இந்த இணை 2017 இல் திருமண முறிவு பெற்றது.  
மோரியின் மகனுக்கு நவம்பர் 2016 இல் ஒரு மகள் பிறந்தார் இதனால் இவர் 38 வயதில் பாட்டியானார்.
# பார்பரா மோரி

## விருதுகள் மற்றும் பரிந்துரைகள்

### ஏரியல் விருதுகள்

| 2020 | சிறந்த துணை நடிகை | *எல் காம்ப்லோட் மங்கோலியா* | பரிந்துரை | } |
| --- | --- | --- | --- | --- |
# பார்பரா மோரி

## விருதுகள் மற்றும் பரிந்துரைகள்

### தொலைக்காட்சித் தொடர்கள்

| 1998 | சிறந்த பெண் வெளிப்பாடு | *தெ கேஸ் ஆஃப் எ உமன்* | வெற்றி |
| --- | --- | --- | --- |
| 2005 | சிறந்த முன்னணி நடிகை | *ரூபி* | } |
# பார்பரா மோரி

## விருதுகள் மற்றும் பரிந்துரைகள்

### பிரீமியோஸ் ஜுவென்டுட்

| 2005 | *கேர்ள்ஸ் ஆஃப் மை ட்ரீம்ஸ்* | *ரூபி* |  |
| --- | --- | --- | --- |
| 2006 | *கேர்ள்ஸ் ஆஃப் மை ட்ரீம்ஸ்* | பார்பரா மோரி |  |
| 2007 | *சீ ஸ்டீல்ஸ் தெ ஷோ* | *மை பிரதர்ஸ் ஒய்ஃப்* | } |
# விக்கிப்பீடியா:விதிகளை மீறு

ஏதேனும் விதிகள் விக்கிப்பீடியாவை மேம்படுத்துவதிலோ பராமரிப்பதிலோ தடங்கலாக இருந்தால் தயக்கமின்றி **விதிகளை மீறுக**.
# விக்கிப்பீடியா:விதிகளை மீறு

## மேலும்

### கூடுதல் கட்டுரைகள்

- விக்கிப்பீடியா:"விதிகளை மீறு" என்பதன் பொருள் என்ன ?
- விக்கிப்பீடியா:விதிகளை மீறு என்பதன் புரிதல்
# விக்கிப்பீடியா:விதிகளை மீறு

## மேலும்

### பின்னணி

<span>
- [ "விதிகளை மீறுதல் ஒரு கொள்கை, எப்போதுமே"] (விக்கிப்பீடியா நிறுவனர் ஜிம்மி வேல்ஸ்)
- [ விக்கிப்பீடியாவின் முதல் "கவனிக்கப்பட வேண்டிய விதிகள்"]
</span></div>
# விக்கிப்பீடியா:ஐந்து தூண்கள்

விக்கிப்பீடியா இயங்குகின்ற அடிப்படைக் கொள்கைகளைத் தொகுப்பாளர்கள் **ஐந்து தூண்கள்** என்று சுருக்கியுள்ளார்கள்:
**&nbsp;**  
| **விக்கிப்பீடியாவில் இறுக்கமான விதிமுறைகள் இல்லை**: மேற்கண்ட நான்கு பொது கொள்கைகளைத் தவிர, வேறு கட்டுப்பாடுகள் இங்கு இல்லை. துணிவுடன் கட்டுரைகளை இற்றைப்படுத்தவும்; தவறுகள்/பிழைகளைப் பற்றிக் கவலைப்படாதீர்கள்; ஏனெனில் முந்தைய பதிப்புகள் இயல்பாகச் சேமிக்கப்படுவதால் மீட்கமுடியாத பாதிப்பு ஒன்றும் நிகழ வாய்ப்பில்லை. | } |
| --- | --- |  
<noinclude>  
</noinclude>  
dv:ވިކިޕީޑިޔާ: ފަސް ތަނބު
ml:വിക്കിപീഡിയ:പഞ്ചസ്തംഭങ്ങള്
# விக்கிப்பீடியா:கண்ணியம்

எப்போதும் **உதவிட** முனைப்பாகவும் தீங்கு செய்யாதிருக்கவும் முயலுங்கள். விக்கிப்பீடியாவை உருவாக்குவதில் அனைவருக்கும் பங்குண்டு. கருத்து வேறுபாடுகள் தோன்றும்போது விவாதங்கள் நிகழ்வது இயல்பே. இவை கண்ணியத்துடன் நிகழ்வது இன்றியமையாதது. ஆனால் விவாதங்களின் தீவிரத்தில் ஒருவருக்கொருவர் தனிப்பட்ட தாக்குதல்களில் ஈடுபடுவது தவிர்க்கப்பட வேண்டும். விக்கிப்பீடியாவின் செயல்பாட்டிற்கு இப்போக்கு ஊறு விளைவிக்கும்:  
- கண்ணியமற்ற செயல்பாடு பிற பயனர்களை துயரமடையச் செய்யும். அவ்வாறு துயருற்ற பயனர்கள் பங்களிக்காது விலகக் கூடும்.
- சிலரைக் கோபமடையச் செய்யும். கோபமடைந்தவர்கள் உதவிகரமாக இல்லாது பிறரையும் கோபமடையச் செய்வர்.
- கோபமுற்றவர் பிறரின் காரணங்களைக் கேட்க ஆயத்தமாக இருக்க மாட்டார்கள். இதனால் ஓர் உடன்பாடு காணுதல் மேலும் கடினமாகும்.
- ஒருவர் ஏற்படுத்திய மாற்றங்களை மட்டுமே பேச வேண்டும், அவர்களைப் பற்றியல்ல.
- எப்போதுமே கண்ணியக் குறைவோடு செயல்பட்டால் தடை செய்யப் படலாம்.
# விக்கிப்பீடியா:கண்ணியம்

## எடுத்துக்காட்டுகள்

- ஒருவரின் இனம், பால், குழு, நாடு, மொழி மற்றும் மதம் குறித்த கீழான சொற்களைக் கூறுதல்.
- பிற பயனரைக் குறித்து பொய் கூறுதல்.
- கடுமையாக நடந்து கொள்ளுதல்.
- தொகுத்தல் சுருக்கங்களில் பிறரின் தொகுத்தல் குறித்து இழிவாகக் கூறுதல் (காட்டு:"மட்டமான தமிழ் பெயர்ப்பு," "அறியாது தொகுத்தல்")
- நீங்கள் இன்னார்தான் செய்தார் என அறியாமலே அவரைக் குறை கூறுவது.
- பிறரின் பயனர் பக்கத்தைச் சிதைப்பது.
- பயனர்களின் மொழியறிவு அல்லது இலக்கணம் குறித்து எள்ளுவது
- ஏதேனும் சிறு தவறு செய்த பயனரைத் தடை செய்ய வேண்டுவது.
- "ஒன்றும் தெரியாதவர் போன்று நடிப்பது"
# விக்கிப்பீடியா:கண்ணியம்

## வழிகாட்டல்கள்

உதவிகரமாக இல்லாதிருப்பதைத் தடுக்கும் வண்ணம் இவற்றைச் செயல்படுத்தலாம்:
- கடுமையாகவும் மரியாதையின்றியும் உள்ள மறுமொழிகளுக்குப் பதில் கூறாதிருத்தல்.
- விக்கிப்பீடியாவிலிருந்து சிறு விடுப்பு எடுத்துக் கொள்ளுதல்.
- இன்னா செய்தாருக்கும் நன்மை பயக்கும் வண்ணம் செயல்படல்.  
bg:Уикипедия:Цивилизованост
cs:Wikipedie:Zdvořilost
en:Wikipedia:Civility
hu:Wikipédia:Civilizált viselkedés
sr:Википедија:Учтивост
pt:Wikipedia:Civilidade
vi:Wikipedia:Thái độ văn minh
tr:Vikipedi:Nezaket
zh:Wikipedia:文明
ja:Wikipedia:礼儀を忘れない
simple:Wikipedia:Be kind
# தீட்சை

**தீட்சை** என்பது சிவாகமங்களில் கூறப்பட்ட சைவக் கிரியைகளில் ஒன்று. சிவபெருமானைத் தியானித்து விதிப்படி வழிபடுவதற்கு நமக்குத் தகுதியளிப்பது தீட்சை ஆகும். சைவ சமயிகள் சமயப் பிரவேசம் செய்வதற்காக வழங்கப்படும் கிரியை இதுவாகும். அருட்பாக்களை ஓதுவதற்கும், புராணங்களைப் படிப்பதற்கும், ஞான சாத்திரங்களைக் கேட்டல், படித்தலுக்கும், பிரதிஷ்டை, விவாகம், அந்தியேட்டி, சிரார்த்தம் போன்ற நம் சமயக் கிரியைகளைச் செய்தவற்கும், செய்விப்பதற்கும் தகுதியுடையவர்கள் தீட்சை பெற்றவர்களே.
# தீட்சை

## சொல்லிலக்கணம்

'தீக்ஷா' என்னும் சமஸ்கிருதச் சொல்லிருந்து தீட்சை என்ற தமிழ்ச்சொல் பிறந்தது. இதற்கு கொடுத்துக் குறைப்பது என்று பொருளாகும்.'ஞானத்தைக் கொடுத்து மலத்தைக் கெடுப்பது என்னும் பொருளுடையது என ஆகம நூல்கள் விளக்கம் தருகின்றன. இச் சொல்லில் தீ-கொடு என்னும் வினையடி கொடுத்தலைக் குறிக்கின்றது. க்ஷி-அழி என்னும் மற்ற வினையடி அழித்தலைக் குறிக்கின்றது. ஞானமாகிய நற்பேற்றை அளித்து, மும்மலங்களை அழிப்பதனால் இது தீக்ஷா (தீட்சை) எனப்பட்டது.  
;தீக்கை
உள்ளத்து அழுக்கைத் தீயிலிட்டுக் கொளுத்துவது தீக்கை (தமிழ்ச்சொல்).  
நமது முயற்சி, உடம்பின் உள்ளும் புறமும் உள்ள அழுக்குளை நீக்குதலும், ஆகாரம் ஊட்டிச் சுத்தமாய் வளர்த்தலுமாம். நீரினால் வெளி உடம்மைக் கழுவிச் சுத்தம் செய்யலாம்; உள்ளிருக்கும் உடம்பு சூக்கும உடம்பு; அதில் உள்ள தீய அழுக்குகளை, ஆசமனம், மந்திர செபம், அகமர்சணம் முதலிய அனுட்டானக் கிரியைகளினாலேயே போக்க முடியும். இந்த உண்மைகளை அறிந்தே நம் சமயத்தில் ஏழு வயதில் தீட்சை பெற வேண்டும் என்ற விதி சொல்லப்பட்டுள்ளது. ஏனெனில் கால் கைகளை அடக்கி ஆளும் பக்குவம், மனதில் இச்சைகள் தோன்றி விருத்தியாகக் கூடிய காலமும், அப்பருவகாலத்திலிருந்துதான் உதிக்கின்றன என்பது கருதியே. அவ்வயதில் தீட்சை பெற்றிருந்தால், அனுட்டான சாதனைகளினால், தேகத்தையும் மனதையும் அடக்கி நம் வசப்படுத்தவும், தீச் செயல்கள் தோன்றாமலும் செய்ய முடியும். படிப்படியாய்ச் சொல்லப்பட்ட தீட்சைகளைப் பெற்று அந்தந்த தீட்சைகளுக்குரிய கிரியைகளையும் சாதனங்களையும் அப்பியாசப்படுத்திவர, இறைவன் திருவடியடைதல் இலகுவாகும்.
# தீட்சை

## தீட்சை பெற தகுதியுடையவர்கள்

சைவ சமயத்தில் பிறந்த அனைவரும் ஆண், பெண் என்ற வேறுபாடின்றி தீட்சை பெற தகுதியுடையவர்கள். அதுமட்டுமல்லாது ஏனைய மதத்தவர்களும் தீட்சை பெற்று சைவசமயிகளாகலாம். மனிதர்கள் மாத்திரமன்றி புல், பூண்டு, பறவை, மிருகங்களுக்கும் தீட்சை செய்யப்படுகின்றன. உமாபதி சிவம் முள்ளிச் செடிக்கு முத்தி கொடுத்தார் என்பதை நாம் அறிகின்றோம். ஆசாரியனுடைய ஞானநிலை எவ்வளவோ அவ்வளவு ஆற்றலால் அவரால் தீட்சிக்கப்படும் ஆன்மாவிற்கு மல மாசு நீங்கித் தூய்மை உண்டாகும். தீட்சை பெற விரும்புவோர் ஒழுக்க சீலராக இருப்பதோடு பண்பும், ஆசாரமும், குரு பக்தியும் கொண்டவராக இருத்தல் வேண்டும். உலகப் பற்றுக்களைக் குறைத்துத் தியானத்தில் ஈடுபடுகின்றவராக இருக்க வேண்டும். மனம், வாக்கு, காயம் எனும் மூன்றையும் தூய்மையாக வைத்திருத்தல் வேண்டும்.
# தீட்சை

## தீட்சை அளிக்கும் சிவாசாரியாரின் தகமைகள்

சைவ மக்கள் சைவ சமய ஆசாரங்களை அனுசுடிப்பதற்கு வேண்டிய தகுதியை அளிப்பது தீட்சை ஆகும். இத் தீட்சையை அளிக்கின்ற சிவாசாரியார் சமய தீட்சை, விசேட தீட்சை, நிர்வாண தீட்சை, ஆசார்யாபிசேகம் எனும் நான்கையும் பெற்றவராக இருக்க வேண்டும் என சிவாகமங்கள் கூறுகின்றன.
# தீட்சை

## தீட்சை அளிக்கும் சிவாசாரியாரின் தகமைகள்

### சமய தீட்சை

சைவசமயி ஆகும் உரிமையைத் தருவது சமய தீட்சை எனப்படுகின்றது. சமய தீட்சை பெற்றவன் "சமயி" எனப் பெயர் பெறுகிறான். சமய தீட்சை பெறுவதால் சிவனின் சிறப்பு மூலமந்திரமாகிய திருவைந்தெழுத்தை (சிவாய நம: எனும் பஞ்சாட்சரத்தை) தூலமாக உணர்ந்து கணிக்கும் உரிமையும், சரியா பாதத்தில் நிற்கும் உரிமையும் கிட்டும். இதன் மூலம் சிவனின் முதன்மையை ஒருவாறு உணரும் நிலை உண்டாகும்.
# தீட்சை

## தீட்சை அளிக்கும் சிவாசாரியாரின் தகமைகள்

### விசேட தீட்சை

சிவலிங்க பூசை செய்வதற்கான தகுதியளிப்பது விசேட தீட்சை ஆகும். சமய தீட்சை பெற்று அதன் வழி நிற்கும் போது ஆணவ மலம் வலுவிலக்க, சிவனைச் சிவலிங்க வடிவிற் கண்டு வழிபடுதலாகிய கிரியைநெறியில் விருப்பு உண்டாக, முன்னர் சமய தீட்சை பெற்றுக்கொண்ட ஆசாரியரிடமோ அல்லது வேறொருவரிடமோ விசேட தீட்சை பெறலாம். இதன் மூலம் சிவலிங்க மூர்த்திக்கு அகப்பூசை, புறப்பூசை செய்யும் முறைகளோடு யோக முறைகளைச் செய்யும் உரிமையையும் பெறலாம்.
# தீட்சை

## தீட்சை அளிக்கும் சிவாசாரியாரின் தகமைகள்

### நிர்வாண தீட்சை

சமய தீட்சையும், விசேட தீட்சையும் பெற்றவர்கள் இறுதியாகப் பெறும் தீட்சை நிர்வாண தீட்சை எனப்படும். இதன் மூலம் அத்துவாக்களை அடக்கும் கலையும், முப்பொருள் உண்மையை உணரும் தன்மையும், உயிரை ஞான நிலைக்கு உய்யச் செய்யும் நிலையும் ஞானாசிரியனிடமிருந்து கிடைக்கும். நிர்வாண தீட்சை சத்தியோ நிர்வாண தீட்சை, அசத்தியோ நிர்வாண தீட்சை என
# தீட்சை

## தீட்சை அளிக்கும் சிவாசாரியாரின் தகமைகள்

### ஆசாரிய அபிடேகம்

நிர்வாண தீட்சை பெற்ற ஒருவர் குருப்பட்டம் தரிப்பதற்காகச் செய்யப்படும் கிரியை ஆசாரிய அபிடேகம் ஆகும். குருப்பட்டம் பெற்றோர் பிறருக்குத் தீட்சை கொடுக்கவும், பரார்த்த பூசை செய்யவும் தகுதியைப் பெறுகின்றார். இவர் சிவாசாரியார் எனவும் அழைக்கப்படுவார்.
# தீட்சை

## தீட்சை அளிக்கும் சிவாசாரியாரின் தகமைகள்

### ஆசாரிய அபிடேகம்

#### சிவாசாரியாருக்கு இருக்க வேண்டிய தகுதிகள்

- திருமணம் முடித்து இல்லறம் நடத்துபவராக இருத்தல்.
- உடல், உளக் குற்றமற்றவராக இருத்தல்.
- கல்வியறிவும் ஒழுக்க மேம்பாடும் மிக்கவராக இருத்தல்.
- சைவ நாற்பாதங்களில் பயிற்சியுடையோராயிருத்தல்.
- சீடர்களுக்குச் சிறந்த ஒழுக்கத்தையும் சைவப் பாரம்பரிய நெறிகளையும் போதிக்கக் கூடியவராயிருத்தல்.
- பதினாறு தொடக்கம் 70 வயதிற்குட்படோராயிருத்தல்.
# தீட்சை

## தீட்சையின் வகைகள்

தீட்சை ஆதார தீட்சை, நிராதார தீட்சை என இருவகைப்படும். இறைவன் ஞானாசிரியர் ஒருவர் மூலம் ஆணவம், கன்மம், மாயை ஆகிய மும்மலங்களையும் உடைய நம்போன்ற சகலருக்கும் அளிக்கும் தீட்சை ஆதார தீட்சை எனப்படும். இறைவன் வேறோர் ஆதாரத்தையும் வேண்டாது தானே குருவாய் நின்று ஆணவம், கன்மம் ஆகிய இரு மலங்கள் மட்டும் உடைய பிரளயாகலருக்கு முத்தியளிக்கும் தீட்சை நிராதார தீட்சை ஆகும். தீட்சை அளிக்கப்படும் முறைக்கேற்ப ஆதார தீட்சையானது நயனம், பரிசம், வாசகம், மானசம், சாத்திரம், யோகம், ஒளத்திரி என ஏழுவகைப்படும்.
# தீட்சை

## தீட்சையின் வகைகள்

### நயன தீட்சை

குரு தன்னை சிவமாகப் பாவித்து அப்பாவனையுடன் மாணாக்கனைக் கண்ணால் நோக்கி அவன் செய்த கருமங்களை அழித்தொழிப்பது நயன தீட்சை ஆகும். சிவபெருமானிடம் திருத்தோணிபுரத்திலே திருஞானசம்பந்தர் பெற்றது நயன தீட்சையாகும்.
# தீட்சை

## தீட்சையின் வகைகள்

### பரிச தீட்சை

குரு தன் வலது கையை சிவனுடைய கையாகப் பாவித்து மாணாக்கனது தலையில் வைத்து அவனைச் சிவமாகச் செய்தல் பரிச தீட்சையாகும். சுந்தரமூர்த்தி நாயனாருக்கு சிவபெருமான் திருவெண்ணெய் நல்லூரில் வழங்கிய தீட்சை பரிச தீட்சை அகும்.
# தீட்சை

## தீட்சையின் வகைகள்

### வாசக தீட்சை

குரு மந்திரங்களைச் சந்தர்ப்பத்திற்கேற்றவாறும், பொருந்துமாறும், மாணவனுக்கு உபதேசிப்பது வாசக தீட்சை ஆகும். மாணிக்கவாசகருக்கு சிவபெருமான் திருப்பெருந்துறையில் குருந்தமர நிழலில் உபதேசித்தமை வாசக தீட்சையாகும்.
# தீட்சை

## தீட்சையின் வகைகள்

### மானச தீட்சை

குரு தன்னைச் சிவமாகப் பாவித்து அந்தப் பாவனையுடன் மாணாக்கனது ஆன்மாவை உடலினின்றும் பாவனையில் கொண்டு வந்து தனது ஆன்மாவிற் சேர்த்துச் சிவமானதாகப் பாவித்து மீள அவ்வான்மாவை அவனது உடலிற் சேர்த்தல் மானச தீட்சை ஆகும்.
# தீட்சை

## தீட்சையின் வகைகள்

### சாத்திர தீட்சை

குரு மாணவனுக்குச் சிவாகமங்களையும் திருமுறைகளையும் ஓதுவித்தல் சாத்திர தீட்சையாகும். மாணிக்கவாசகருக்கு சிவபெருமான் திருப்பெருந்துறையில் வைத்து பதி, பசு, பாச விளக்கம் வழங்கியமை இதற்கு உதாரணமாகும்.
# தீட்சை

## தீட்சையின் வகைகள்

### யோக தீட்சை

குரு மாணக்களை சிவயோகம் பயிலச் செய்தல் யோக தீட்சையாகும். தட்சணாமூர்த்தியாகிய சிவபெருமான் சனகர், சனாதனர், சனந்தனர், சனத்குமாராகிய நான்கு பேருக்கும் மெய்மை புரிய வைத்தமை யோக தீட்சையாகும்.
# தீட்சை

## தீட்சையின் வகைகள்

### ஒளத்திரி தீட்சை

பொதுவாகச் சைவ மக்களுக்குச் செய்யப்படுவது ஒளத்திரி தீட்சையாகும். ஆன்மாக்களாகிய உயிர்களை வீடுபேற்றை அமையும் பொருட்டு ஆசாரியரால் அக்கினி காரியத்துடன் செய்யும் அங்கி தீட்சையே ஒளத்திரி தீட்சை ஆகும். இது ஞானவதி, கிரியாவதி எனும் இருவகைகளில் ஒருவகையாற் செய்யப்படல் வேண்டும் எனச் சிவாகமங்கள் கூறுகின்றன.
# மானாட மயிலாட

**மானாட மயிலாட** என்பது இந்தியாவிலுள்ள தமிழ் தொலைகாட்சியில் ஒளிபரப்பாகும் **நடனப் போட்டி நிகழ்ச்சி** ஆகும்.  
இந்நிகழ்ச்சி செப்டம்பர் 2007 முதல் **கலைஞர் தொலைக்காட்சி**யில் ஒளிபரப்பாகும் ஒரு தொடர் நிகழ்ச்சி ஆகும்.
ஞாயிற்றுக்கிழமைகளில் இரவு 7:30 மணிக்கு ஒளிபரப்பாகும்.
இப்பொழுது **நான்காவது பாகம்** ஒளிபரப்பாகிக் கொண்டிருக்கிறது  
வித்தியாசமான அரங்க அமைப்புகளாலும் அதற்கேற்ற விறுவிறுப்பான நடன அமைப்பினாலும் உலகெங்கும் உள்ள தமிழ் மக்களிடையே பிரபலமான நிகழ்ச்சி ஆகும்.  
மழை பொழியும் அரங்கம், பனி பொழியும் அரங்கம், பாலைவனம், கடற்கரை, நீர்வீழ்ச்சி, சூரியகாந்திப் பூக்கள் தோட்டம், விமானம் மற்றும் விமான நிலையம் போன்ற அரங்க அமைப்புகள் பார்வையாளர்களால் வெகுவாக ரசிக்கப்பட்டன.  
இது பிரித்தானியாவில் ஒளிபரப்பப்படும் மேற்கத்திய நடனப்போட்டி நிகழ்ச்சியான :en: Strictly Come Dancing என்ற நிகழ்ச்சியின் தழுவல் ஆகும்.
# மானாட மயிலாட

## நிகழ்ச்சியின் வடிவம்

இது பெரும்பாலும் சின்னத்திரை நட்சத்திரங்கள் பங்குபெறும் நடன நிகழ்ச்சி ஆகும். நடனப் போட்டியாளர்கள் இருவர், நடன இயக்குநர் ஒருவர் இணைந்து ஒரு குழுவாக போட்டியிடுவர். ஏறத்தாழ பத்து குழுக்கள் போட்டியில் பங்கு பெரும்.  
போட்டியில் வெற்றி பெறும் முதல் இணைக்கு 10 இலட்சம் இந்திய ரூபாய்களும், இரண்டாவது மற்றும் மூன்றாவது இணைகளுக்கு முறையே 5 மற்றும் 3 இலட்சம் ரூபாய்களும் பரிசாக வழங்கப்படும்.
# மானாட மயிலாட

## நிகழ்ச்சியின் வடிவம்

### தொகுப்பாளர்கள்

| ஆண்டுகள் | பாகங்கள் | தொகுப்பாளர் |  |
| --- | --- | --- | --- |
| 2007 முதல் | 1 முதல் | சஞ்சீவ் |  |
| 2007 முதல் | 1 முதல் | கீர்த்தி | } |
# மானாட மயிலாட

## நிகழ்ச்சியின் வடிவம்

### நடுவர்கள்

| ஆண்டுகள் | பாகங்கள் | நடுவர் |  |
| --- | --- | --- | --- |
| 2007 முதல் | 1 முதல் | கலா |  |
| 2008 முதல் | 2 முதல் | குஷ்பு |  |
| 2007-2008, 2009 | 1 மற்றும் 4 | நமீதா |  |
| 2008-2009 | 2 மற்றும் 3 | ரம்பா |  |
| 2007-2008 | 1 | பிருந்தா |  |
| 2007 | 1 | சிம்ரன் |  |
| 2007 | 1 | கே.எஸ்.ரவிக்குமார் | } |
# மானாட மயிலாட

## நிகழ்ச்சியின் வடிவம்

### நடன இயக்குநர்கள்

சந்தோஷ்(சேண்டி), பிரேம், மணி, ரமேஷ், சந்துரு, ரகு, பாலா, ஆண்டோ, ஸ்ரீநாத், ராஜேஷ்  
இவர்கள் நடன இயக்குநர் கலாவின் கலாலயா நடனப் பள்ளியின் மாணவர்கள் ஆவர்.
# மானாட மயிலாட

## வெற்றி பெற்றவர்கள்

| பாகம் | முதல் பரிசு | இரண்டாம் பரிசு | மூன்றாம் பரிசு |  |
| --- | --- | --- | --- | --- |
| 1 | சதீஷ் - ஜெயஸ்ரீ | ராகவ் - ப்ரீத்தா | ராஜ்காந்த் - பாவனா |  |
| 2 | பாலா - பிரியதர்ஷினி | கனேஷ்கர் - ஆர்த்தி | லோகேஷ் - சுஜிபாலா |  |
| 3 | ரஞ்சித் - ஐஸ்வர்யா | ஃபயாஸ் - தர்ஷினி | அசார் - ரஜினி | } |
# மானாட மயிலாட

## பாகம் 1

மானாட மயிலாட முதல் பாகத்தில் நடுவர்களாக நடன இயக்குநர்கள் **கலா** மற்றும் **பிருந்தா** சகோதரிகள் பங்கேற்றனர். இவர்களுடன் **சிம்ரன்** சில வாரங்களுக்கு நடுவராக இருந்தார். பின் சிம்ரன் மாற்றப்பட்டு **நமீதா** நடுவராகப் பொறுப்பேற்றுக் கொண்டார். இயக்குநர் **கே.எஸ்.இரவிக்குமார்** ஒரு வாரத்திற்கு மட்டும் நடுவராக வந்தார்.  
இந்நிகழ்ச்சியில் நடிகைகள் மனோரமா, பூஜா, பிரியாமணி, சந்தியா மற்றும் கனிகா ஆகியோர் சிறப்பு விருந்தினர்களாகப் பங்கேற்றனர்.  
நேரு உள் விளையாட்டு அரங்கில் நடைபெற்ற **மானாட மயிலாட வெற்றி விழா**வில் நடிகர் **சூர்யா** சிறப்பு விருந்தினராகக் கலந்து கொண்டு வெற்றி பெற்ற இணைகளுக்குப் பரிசுகள் வழங்கினார்.
# மானாட மயிலாட

## பாகம் 1

### போட்டியாளர்கள்

| எண் | இணை | நடன இயக்குன்ர் | தேர்ச்சி |
| --- | --- | --- | --- |
| 1 | சதீஷ் - ஜெயஸ்ரீ | சந்தோஷ்(சேண்டி) | முதல் பரிசு |
| 2 | ராகவ் - ப்ரீத்தா | இரண்டாம் பரிசு |  |
| 3 | ராஜ்காந்த் - பாவனா | மூன்றாம் பரிசு |  |
| 4 | ஜார்ஜ் - சுஜிபாலா | ஆறுதல் பரிசு - ரூ.50000 |  |
| 5 | ராஜ்குமார் - அர்ச்சனா | அரையிறுதி |  |
| 6 | கோல்டன் சுரேஷ் - காயத்ரி ப்ரியா | அரையிறுதி |  |
| 7 | நிதிஷ் - ஸ்வேதா |  |  |
| 8 | பிரபாகர் - காஜல் | } |  |
# மானாட மயிலாட

## பாகம் 1

### நடனச் சுற்றுகள்

| தேதி | சுற்று |  |
| --- | --- | --- |
| 7 அக்டோபர் 2007 | 1960 |  |
| 21 அக்டோபர் 2007 | வெஸ்டர்ன் |  |
| 28 அக்டோபர் 2007 | எக்ஸ்சேஞ்ச் |  |
| 4 நவம்பர் 2007 | கமல், ரஜினி |  |
| 8 நவம்பர் 2007 | தீப ஒளி திருநாள் சிறப்பு |  |
| 11 நவம்பர் 2007 | உடல் குறைபாடுடையவர்கள் |  |
| 18 நவம்பர் 2007 | இளையராசா |  |
| 25 நவம்பர் 2007 | நகைச்சுவை |  |
| 2 டிசம்பர் 2007 | ஏ.ஆர்.ரகுமான் |  |
| 9 டிசம்பர் 2007 | 2006 -2007 |  |
| 16 டிசம்பர் 2007 | கான்செப்ட் |  |
| 23 டிசம்பர் 2007 | ஐடெம் சாங் |  |
| 30 டிசம்பர் 2007 | **மறு-நுழைவு** - திருவிழா |  |
| 6 சனவரி 2008 | **மறு-நுழைவு** - ரீமிக்ஸ் |  |
| 13 சனவரி 2008 | பொங்கல் சிறப்பு |  |
| 20 சனவரி 2008 | **அரையிறுதி** - வெளிநாட்டில் படமாக்கப்பட்டப் பாடல்கள் |  |
| 27 சனவரி 2008 | **அரையிறுதி** - நடன இயக்குநர்கள் | } |
# மானாட மயிலாட

## பாகம் 2

மானாட மயிலாட இரண்டாம் பாகத்தில் கலா, குஷ்பு மற்றும் ரம்பா ஆகியோர் நடுவர்கள் ஆவர்.
# மானாட மயிலாட

## பாகம் 2

### போட்டியாளர்கள்

| எண் | இணை | நடன இயக்குன்ர் | தேர்ச்சி |
| --- | --- | --- | --- |
| 1 | பாலா - பிரியதர்ஷினி | மணி | முதல் பரிசு |
| 2 | கணேஷ்கர் - ஆர்த்தி | பிரேம் | இரண்டாம் பரிசு |
| 3 | லோகேஷ் - சுஜிபாலா | ஆண்டோ | மூன்றாம் பரிசு |
| 4 | கார்த்திக் - நீபா | இறுதிச்சுற்று |  |
| 5 | கோகுல்நாத் - கவி | இறுதிச்சுற்று |  |
| 6 | ஆகாஷ் - ஸ்ருதி | இறுதிச்சுற்று |  |
| 7 | சாய்பிரசாத் - ஸ்வேதா | அரையிறுதி |  |
| 8 | சக்தி சரவணன் - யோகினி | அரையிறுதி |  |
| 8 | மதன் - பிரியங்கா/ரேகா |  |  |
| 10 | சுரேஷ்வர் - மது |  |  |
| 11 | ரஞ்சித் - ஐஸ்வர்யா | சேண்டி | } |
# மானாட மயிலாட

## பாகம் 2

### நடனச் சுற்றுகள்

| தேதி | சுற்று |  |
| --- | --- | --- |
| 16 மார்ச் 2008 | அறிமுகம் |  |
| 23 மார்ச் 2008 | குத்துப்பாட்டு |  |
| 30 மார்ச் 2008 | டூயட் |  |
| 06 ஏப்ரல் 2008 | ப்ராப்பர்ட்டி |  |
| 13 ஏப்ரல் 2008 | 1960 |  |
| 20 ஏப்ரல் 2008 | வெஸ்டர்ன் |  |
| 27 ஏப்ரல் 2008 | எக்ஸ்சேஞ்ச் |  |
| 04 மே 2008 | ரஜினி - விஜய் |  |
| 11 மே 2008 | பாலச்சந்தர் - பாரதிராஜா |  |
| 1 ஜூன் 2008 | நகைச்சுவை |  |
| 8 ஜூன் 2008 | கமல் - அஜீத் |  |
| 15 ஜூன் 2008 | எக்ஸ்ப்ரஸன் |  |
| 22 ஜூன் 2008 | ஸ்பெஷல் சாங் |  |
| 29 ஜூன் 2008 | சோலோ |  |
| 06 ஜூலை 2008 | ஸ்னோஃபால் |  |
| 13 ஜூலை 2008 | ரீமிக்ஸ் |  |
| 20 ஜூலை 2008 | கொண்டாட்டம் |  |
| 27 ஜூலை 2008 | ஃப்ரீ ஸ்டைல் |  |
| 03 ஆகஸ்டு 2008 | க்ளப்மிக்ஸ் - ஃப்ரண்ட்ஸிப் |  |
| 10 ஆகஸ்டு 2008 | நடுவர்கள் |  |
| 17 ஆகஸ்டு 2008 | திகில் |  |
| 24 ஆகஸ்டு 2008 | நடன இயக்குநர்கள் |  |
| 31 ஆகஸ்டு 2008 | வினாயகர் சதுர்த்தி சிறப்பு |  |
| 14 செப்டம்பர் 2008 | ஓராண்டு முடிவு கொண்டாட்டம் |  |
| 28 செப்டம்பர் 2008 | பாலைவனம் | } |
# மானாட மயிலாட

## பாகம் 3

மானாட மயிலாட மூன்றாம் பாகத்தில் கலா, குஷ்பு மற்றும் ரம்பா ஆகியோரே நடுவர்களாகத் தொடர்ந்தனர்.
# மானாட மயிலாட

## பாகம் 3

### போட்டியாளர்கள்

| எண் | இணை | நடன இயக்குன்ர் | தேர்ச்சி |
| --- | --- | --- | --- |
| 1 | ரஞ்ஜித் - ஐஸ்வர்யா | முதல் பரிசு |  |
| 2 | பயாஸ் - தர்ஷினி | இரண்டாம் பரிசு |  |
| 3 | அசார் - ரஜினி | மூன்றாம் பரிசு |  |
| 4 | ராம் - பிரியா | இறுதிச்சுற்று |  |
| 5 | அருண் - அப்சரா | இறுதிச்சுற்று |  |
| 6 | சைதன்யா - ராகவி | அரையிறுதி |  |
| 7 | நிவாஸ் - கிருத்திகா | அரையிறுதி |  |
| 8 | ராகவா - சுவேதா | அரையிறுதி |  |
| 8 | முரளி - நிஷா |  |  |
| 10 | அஸ்வந்த் - சுகுணா |  |  |
| 11 | அஜய் - ரேகா | } |  |
# மானாட மயிலாட

## பாகம் 4

மானாட மயிலாட நான்காம் பாகத்தில் கலா, குஷ்பு மற்றும் நமீதா ஆகியோர் நடுவர்கள் ஆவர்.  
இந்தப் பாகத்தில் முதல் சில வாரங்களுக்குப் பின்னரே போட்டிக்கான இணைகள் தேர்வு செய்யப்பட்டனர்.
அதுவரை ஆண்-ஆண் மற்றும் பெண்-பெண் என்று ஒரு பாலினத்தாரே இணைந்து நடனம் ஆடினர்.  
மனோ - சுகுமார் இணை நகைச்சுவை நிகழ்ச்சிகளை வழங்குவதற்காக, போட்டியாளர்களாக இல்லாமல்
சிறப்பு இணையாக இந்த பாகம் முழுவதும் தொடர்கிறார்கள்.
# மானாட மயிலாட

## பாகம் 4

### போட்டியாளர்கள்

| எண் | இணை | நடன இயக்குன்ர் | வாக்களிக்கும் முறை |  |
| --- | --- | --- | --- | --- |
| 1 | மனோ - சுகுமார் | பிரேம் | சிறப்பு இணை - பாகம் 4 முழுவதும் |  |
| 2 | மகேஷ் - பிரியதர்ஷினி | இணை வெளியேற்றப்பட்டுள்ளது |  |  |
| 3 | யுவராஜ் - தீபா | இணை வெளியேற்றப்பட்டுள்ளது |  |  |
| 5 | கார்த்திக் - சௌந்தர்யா | அரையிறுதி சுற்றில் இணை விலகிக்கொண்டது |  |  |
| 4 | குமரன் - அப்சரா | அரையிறுதி சுற்றில் இணை வெளியேற்றப்பட்டுள்ளது |  |  |
| 6 | கிரண் - பூஜா | இறுதிச்சுற்று | **MM4**<Space>**KP**
56767778 எண்ணுக்கு SMS அனுப்புக |  |
| 7 | கோகுல் - நீபா | இறுதிச்சுற்று | **MM4**<Space>**KN**
56767778 எண்ணுக்கு SMS அனுப்புக |  |
| 8 | லோகேஷ் - ஸ்வேதா | இறுதிச்சுற்று | **MM4**<Space>**LS**
56767778 எண்ணுக்கு SMS அனுப்புக |  |
| 9 | நிவாஸ் - கிருத்திகா | சந்தோஷ்(சேண்டி) | இறுதிச்சுற்று | **MM4**<Space>**NK**
56767778 எண்ணுக்கு SMS அனுப்புக |
| 10 | ரஹ்மான் - நிகிதா | இறுதிச்சுற்று | **MM4**<Space>**RN**
56767778 எண்ணுக்கு SMS அனுப்புக | } |
# மானாட மயிலாட

## பாகம் 4

### நடனச் சுற்றுகள்

| தேதி | சுற்று | சிறந்த நடனம் | வெளியேற்றப்பட்ட இணை/குழு |
| --- | --- | --- | --- |
| 25 அக்டோபர் 2009 |  |  |  |
| 01 நவம்பர் 2009 | ஆதவன் திருவிழா சிறப்பு |  |  |
| 08 நவம்பர் 2009 | சிறைச்சாலை | ஆண் : கிரண்
பெண் : பூஜா
இயக்குநர்: - |  |
| 15 நவம்பர் 2009 | குழந்தைகள் தினம் சிறப்பு | ஆண் : ரஹ்மான்
பெண் : சௌந்தர்யா
இயக்குநர்: - | கிரண் - பூஜா |
| 22 நவம்பர் 2009 | மசாலா மிக்ஸ் | ஆண் 1 : லோகேஷ்
ஆண் 2 : நிவாஸ் |  |
| 29 நவம்பர் 2009 |  |  |  |
| 17 சனவரி 2010 | பொங்கல் சிறப்பு - அரையிறுதி முடிவுகள் அறிவிப்பு |  |  |
| 24 சனவரி 2010 | அரையிறுதி முடிவுகள் அறிவிப்பு |  |  |
| 31 சனவரி 2010 | இறுதிச்சுற்று |  |  |
| 06 பிப்ரவரி 2010 | வெற்றி விழா - நேரு உள் விளையாட்டு அரங்கம் | } |  |  
- சிங்கிள் ஜென்டர் எனப்படும் ஓரே பாலினத்தார் சுற்றின் போது நிவாஸ் - கிருத்திகா இணைக்காக சந்தோஷ் (எ) சேண்டி குழுவினர் இசையமைத்த புதிய மனாட மயிலாட தலைப்புப் பாடல் சிறப்பான வரவேற்பைப் பெற்றது.
- 01 நவம்பர் 2009 அன்று ஆதவன் திருவிழா சிறப்பு சுற்றுக்கு ஆதவன் திரைப்படத்தின் தயாரிப்பாளர் உதயநிதி ஸ்டாலின், இயக்குநர் கே.எஸ்.ரவிக்குமார் மற்றும் கதாநாயகன் சூர்யா அகியோர் சிறப்பு விருந்தினர்களாகப் பங்கேற்றனர்.
- குழந்தைகள் தினச் சிறப்பு நிகழ்ச்சியில், ரஹ்மான் பச்சை முகமூடி மனிதன் வேடத்திலும், சௌந்தர்யா பொம்மை வேடத்திலும் ஆடி
சிறந்த நடனத்திற்கான பரிசைப் பெற்றனர்
# ஒயாசிஸ் ஆஃப் தி சீஸ்

**ஒயாசிஸ் ஆஃப் தி சீஸ்** (*MS Oasis of the Seas*) உலகிலேயே மிகப்பெரிய பயணிகள் கப்பல் ஆகும். இது பின்லாந்து நாட்டில் உள்ள தூர்கு தளத்தில் கட்டப்பட்டது. 360 மீட்டர் நீளமும் 16 அடுக்கு மாடிகளையும் கொண்டது. 2700 அறைகளை கொண்டுள்ளது. இதில் ஓரே சமத்தில் 6,300 பேர் பயணம் செய்யலாம். 2100 பேர் இக்கப்பலில் பணிபுரிகின்றனர். இது ரூ.7500 கோடி செலவில் கட்டப்பட்டது. இதில், 7 நீச்சல் குளங்கள், கைப்பந்து, கூடைப் ந்து, விளையாட்டு மைதானங் களும் உள்ளன. இளைஞர்கள் மற்றும் குழந்தைகள் பொழுது போக்க கூடிய பூங்காக்கள், கேளிக்கை விடுதிகள் உள்ளன.
# ஒயாசிஸ் ஆஃப் தி சீஸ்

## சிறப்புகள்

கப்பல்களிலேயே பிரமாண்டத்திற்கு குறைவில்லாத கப்பல் இதுதான். இதன் எடை 2 லட்சத்து 25 ஆயிரம் டன்கள் கொண்டது. இதன் உள்ளே 150 மைல்கள் பைப்புகள் பொருத்தப்பட்டுள்ளது. இதன் மின்சார தேவைக்காக 3 ஆயிரத்து 300 மைல்கள் ஒயர்கள் பொருத்தப்பட்டுள்ளது. பயணம் ஒன்றின் போது 6,300 பேர் பயணிக்கும்படி வடிவமைக்கப்பட்டுள்ளது.
இக்கப்பலில் பதினாறு மாடிகள் உள்ளன மற்றும் இதில் 7 சிறிய நகரங்கள், 11 விடுதிகள், ஒரே நேரத்தில் 780 பேர் அமரக்கூடிய கலை அரங்கமும் உள்ளது. குழந்தைகள் விளையாட திடலும், கைப்பந்து மைதானமும், மற்றும் கோல்ஃப் மைதானமும் கொண்டு ஒரு சிறிய தீவு போல் காட்சி அளிக்கிறது.
# விக்கிப்பீடியா:கொள்கைகளின் பட்டியல்

விக்கிப்பீடியாவில் கடைப்பிடிக்கப்படும் கொள்கைகளையும், வழிகாட்டல்களையும் விளக்கும் பக்கங்கள் இங்குப் பட்டியலிடப்பட்டுள்ளன:
# விக்கிப்பீடியா:கொள்கைகளின் பட்டியல்

## விக்கிப்பீடியா உத்தியோகபூர்வமான கொள்கைகள்

- ஐந்து தூண்கள்
- தமிழ்க் கலைக்களஞ்சியம்
- நடுநிலை நோக்கு
- மெய்யறிதன்மை
- இணக்க முடிவு
- விதிகளை மீறு
- பாதுகாப்புக் கொள்கை
- தனிநபர் விமர்சனங்களைத் தவிர்த்தல்
- அனுமதியில்லா உள்ளடக்க விதிகள்
- வெளி இணைப்புகள்
- வாழும் மனிதர்களின் வாழ்க்கை வரலாறு
- தன்வரலாறு
- கைப்பாவை
- அடிப்படைக் கட்டுரை அமைப்பு
# விக்கிப்பீடியா:கொள்கைகளின் பட்டியல்

## பிற கொள்கைகளும் வழிகாட்டல்களும்

- கொள்கைகளும் வழிகாட்டல்களும்
- ஒழுங்குப் பிறழ்வுகள்
- கண்ணியம்
- கிரந்த எழுத்துப் பயன்பாடு
- கேள்விக்குட்படுத்தல்
- சிறப்புக் கட்டுரைகள் நியமனம்
- படிமக் கொள்கைகளும், வழிகாட்டல்களும்
- புத்தாக்க ஆய்வும், கட்டுரைக்கான ஆய்வும்
# விக்கிப்பீடியா:கொள்கைகளின் பட்டியல்

## பிற உரையாடல்கள்

- அடைப்புக்குறிகளுக்குள் ஆங்கிலம்
- கிரந்த எழுத்துப் பயன்பாடு/கலந்துரையாடல்
- சொல் தேர்வு
# சேமிப்பு பரப்பு வலையமைப்பு

**சேமிப்பு பரப்பு வலையமைப்பு** (**SAN**) என்பது, தொலைக் கணினி சேமிப்புச் சாதனங்களை (வட்டு வரிசைகள், நாடா நூலகங்கள் மற்றும் கண்ணாடி தானியங்கு இசைப் பெட்டிகள் போன்றவை) சேவையகங்களிற்கு, சாதனங்கள் இயக்க முறைமையில் அதனுடன் இணைக்கப்பட்டது போன்று தோன்றும் வழியில் இணைக்கும் கட்டமைப்பு ஆகும். சேமிப்பு பரப்பு வலையமைப்புகளின் விலை மற்றும் சிக்கலான தன்மை குறைந்திருந்தாலும், அவை பெரிய நிறுவனங்கள் தவிர மற்றவைக்கு பொதுவானவை அல்ல.
# சேமிப்பு பரப்பு வலையமைப்பு

## சேமிப்பு பகிர்தல்

வரலாற்றுப்படி, தரவு மையங்கள் முதலில் ஒவ்வொன்றும் ஒரு பயன்பாட்டுக்கு அர்ப்பணிக்கப்பட்ட மற்றும் பல "மெய்நிகர் வட்டு இயக்ககங்களாகத்" (எ.கா. LUNகள்) தெரியக்கூடிய நேரடியாக இணைக்கப்பட்ட சேமிப்பாக (DAS) SCSI வட்டு வரிசைகளின் "தீவுகளை" உருவாக்குகின்றன. அடிப்படையில், ஒரு சேமிப்பு பரப்பு வலையமைப்பு, அதிவேக வலையமைப்பைப் பயன்படுத்தி அது போன்ற சேமிப்புத் தீவுகளை ஒருங்கிணைக்கின்றது.  
இயக்க முறைமைகள் அவற்றின் சொந்த கோப்பு அமைப்புகளை அவற்றுக்கென்று ஒதுக்கப்பட்ட பகிரப்படாத LUN களில் வைத்துள்ளது. அவை அவற்றுக்குள் அகத்தே உள்ளன. பல முறைமைகள் ஒரு LUN ஐ எளிதாகப் பகிர முயற்சித்தால், இவை ஒவ்வொன்றுடனும் குறுக்கிட்டு தரவை விரைவாக அழித்துவிடும். ஏதாவது திட்டமிடப்பட்ட தரவுப் பகிர்தலை LUN இல் கணினிகளுக்கிடையே செயல்படுத்த சேமிப்பு பரப்பு வலையமைப்பு கோப்பு அமைப்புகள் அல்லது தொகுக்கப்பட்ட கம்ப்யூட்டிங் போன்ற மேம்பட்ட தீர்வுகள் தேவைப்படுகின்றன.  
இதுபோன்ற சிக்கல்கள் இருந்தாலும், பல்வேறு சேவையகங்கள் அவற்றின் தனிப்பட்ட சேமிப்பு இடத்தை வட்டு வரிசைகளில் ஒருங்கிணைப்பதால், சேமிப்பு பரப்பு வலையமைப்புகள் சேமிப்புக் கொள்ளளவுப் பயன்பாட்டை அதிகரிக்க உதவுகின்றன.  
மின்னஞ்சல் சேவையகங்கள், தரவுத்தளங்கள் மற்றும் அதிகப் பயன்பாட்டைக் கொண்ட கோப்பு சேவையகங்கள் போன்ற வட்டு இயக்ககங்களுக்கு அதிவேக தொகுதி நிலையிலான அணுகல் தேவைப்படும் பரிமாற்ற ரீதியில் அணுகப்படும் தரவை வழங்குதல் உள்ளிட்டவை சேமிப்பு பரப்பு வலையமைப்பின் பொதுப்பயன்பாடுகள் ஆகும்.
# சேமிப்பு பரப்பு வலையமைப்பு

## சேமிப்பு பகிர்தல்

### சேமிப்பு பரப்பு வலையமைப்பு மற்றும் வலையமைப்பு இணைக்கப்பட்ட சேமிப்பு

சேமிப்பு பரப்பு வலையமைப்புக்கு மாறாக நெட்வொர்க்குடன் இணைக்கப்பட்ட சேமிப்பு (NAS), NFS அல்லது SMB/CIFS போன்ற கோப்பு அடிப்படையிலான நெறிமுறைகளைப் பயன்படுத்துகின்றது. இதில் சேமிப்பானது தொலைநிலைத் தன்மை கொண்டது என்பது தெளிவாகின்றது. மேலும் கணினிகள் வட்டுத் தொகுதிக்குப் பதிலாக எண்ணக்கருக் கோப்பின் ஒரு பகுதியைக் கோருகின்றது. சமீபத்தில், வலையமைப்பு இணைக்கப்பட்ட சேமிப்பு தலைகளின் அறிமுகமானது சேமிப்பு பரப்பு வலையமைப்பு சேமிப்பிலிருந்து வலையமைப்பு இணைக்கப்பட்ட சேமிப்புக்கு எளிதாக மாற்றுவதை அனுமதித்தது.
# சேமிப்பு பரப்பு வலையமைப்பு

## சேமிப்பு பகிர்தல்

### சேமிப்பு பரப்பு வலையமைப்பு-வலையமைப்பு இணைக்கப்பட்ட சேமிப்பு கலப்பு

வலையமைப்பு இணைக்கப்பட்ட சேமிப்பு மற்றும் சேமிப்பு பரப்பு வலையமைப்பு இடையே வேறுபாடுகள் இருந்தாலும், வரைபடத்தில் காண்பிக்கபடுவது போன்று இரண்டு தொழில்நுட்பங்களையும் உள்ளடக்கிய தீர்வுகளை உருவாக்க வாய்ப்புள்ளது.
# சேமிப்பு பரப்பு வலையமைப்பு

## நன்மைகள்

சேமிப்பை ஒரு சேவையகத்திலிருந்து மற்றொன்றுக்கு இடமாற்ற, கேபிள்களையும் சேமிப்பு சாதனங்களையும் இடமாற்ற வேண்டிய அவசியம் இல்லாததால், பகிர்வு சேமிப்பு வழக்கமாக சேமிப்பு நிர்வாகத்தை எளிமையாக்குகின்றது மேலும் நெகிழ்வுத்தன்மையைச் சேர்க்கின்றது.  
மற்ற நன்மைகளில் சேவையகங்கள் சேமிப்பு பரப்பு வலையமைப்பிடமிருந்தே தொடங்க அனுமதிக்கும் திறனும் அடங்கும். இடமாற்றப்பட்ட சேவையகம் பழுதான சேவையகத்தின் LUN ஐப் பயன்படுத்த முடியக்கூடிய வகையில் சேமிப்பு பரப்பு வலையமைப்பை மறுபடியும் உள்ளமைக்க முடியும் என்பதால், இது பழுதான சேவையகத்தின் வேகமான மற்றும் எளிதான இடமாற்றத்திற்கு அனுமதிக்கின்றது. இந்த செயலாக்கம் ஒரு அரை மணிநேரம் மட்டுமே எடுத்துக்கொள்ளும், மேலும் இது புதிய தரவு மையங்களில் புதிய முன்னோடிச் சிந்தனையாக இருக்கின்றது. இதை மேலும் எளிதாக்கவும் வேகப்படுத்தவும் பல தயாரிப்புகள் வடிவமைக்கப்பட்டுள்ளன. எடுத்துக்காட்டாக புரோகேட் பயன்பாட்டு ஆதார மேலாளர் தயாரிப்பை வழங்குகின்றது. இது சேவையகங்கள் தானியங்கு முறையில் சேமிப்பு பரப்பு வலையமைப்பைத் தொடங்க வசதிகளை வழங்குகின்றது. இதில் ஏற்றுதல் நேரம் சில நிமிடங்களாகவே உள்ளது. இந்தத் தொழில்நுட்பமானது இன்னமும் புதிதாக இருந்தாலும், பலர், இது நிறுவன தரவுமையத்தின் எதிர்காலமாகவே உள்ளது எனக் கருதுகின்றனர்.  
சேமிப்பு பரப்பு வலையமைப்புகள் மிகவும் சிறப்பான பேரிடர் மீட்பு செயலாக்கங்களைக் கொண்ட அணுகுமுறையையும் கொண்டுள்ளன. ஒரு சேமிப்பு பரப்பு வலையமைப்பு, இரண்டாம் சேமிப்பு வரிசையைக் கொண்டிருக்கும் தொலை தூர இருப்பிட இடைவெளியில் பரவியிருக்கும். இது வட்டு வரிசை கட்டுப்பாட்டாளர்கள் மூலமாகவோ, சேவையக மென்பொருள் மூலமாவோ அல்லது தனிச்சிறப்பான சேமிப்பு பரப்பு வலையமைப்பு சாதனங்கள் மூலமாகவோ செயல்படுத்தப்பட்ட சேமிப்புப் பெருக்க வசதியை வழங்குகிறது. ஐ.பி WANகள் பெரும்பாலும் அதிகதூர போக்குவரத்தின் குறைந்தபட்ச செலவிலான முறையை கொண்டிருப்பதால், ஐ.பி வழியாக இழை சேனல் (FCIP) மற்றும் iSCSI நெறிமுறைகள் ஐ.பி வலையமைப்பு வழியாக சேமிப்பு பரப்பு வலையமைப்பு நீட்டிப்பை அனுமதிப்பதற்காக உருவாக்கப்பட்டுள்ளன. மரபு ரீதியான இயல்பு SCSI அடுக்கானது சில மீட்டர்கள் தொலைவை மட்டுமே ஆதரிக்கும் - பேரிடரில் போதுமான வணிக தொடர்ச்சியை உறுதிப்படுத்தாது. இந்த சேமிப்பு பரப்பு வலையமைப்பு பயன்பாட்டிற்கான தேவையானது அமெரிக்காவில் செப்டம்பர் 11 தாக்குதல்கள் நடைபெற்ற பின்னர் குறிப்பிடும்படி அதிகரித்துள்ளது. மேலும் முறைப்படுத்தல் தேவைகள் சர்பனேஸ்-ஆக்ஸ்லி மற்றும் அது போன்ற சட்டத்துடன் அதிகரித்தன.  
வட்டு வரிசைகளின் பொருளாதார ஒருங்கிணைப்பானது I/O தேக்ககப்படுத்தல், நொடித்தல் மற்றும் தொகுதி படியெடுத்தல் (வணிகத் தொடர்ச்சித் தொகுதிகள் அல்லது BCVகள்) உட்பட பல அம்சங்களின் மேம்பாட்டை துரிதப்படுத்தியது.